laion/Wikipedia-Exotic huggingface dataset:
ক্রেক্স ক্রেক্স

কর্ন ক্রেক বা ল্যান্ডরেইল যার দ্বিপদ নাম ক্রেক্স ক্রেক্স হচ্ছে রেইল পরিবারের পাখি। এরা ইউরোপ এবং এশিয়ায় বাস করে এবং উত্তর গোলার্ধের শীতকালে এরা আফ্রিকায় অভিবাসী হয়। এরা মধ্য আকারের ক্রেক যার গায়ের উর্ধ্বাংশে ধূসর ফোঁটার বাদামী পালক। এরা আফ্রিকান ক্রেকের নিকটাত্মীয় কিন্তু আকারে বড়। শীতকালে এই দুই প্রজাতি একই সংগে অবস্থান করে। ১৭৫৮ সালে লিনিয়াস তার সিস্টেমা ন্যাচারাই গ্রন্থে কর্ন ক্রেককে উল্লেখ করেন র‍্যাল্লাস ক্রেক্স, কিন্তু ১৮০৩ সালে জার্মান প্রকৃতিবিদ ও পক্ষীবিদ জোহান ম্যাথিউস ব্যাখস্টেইন করা কেক্স গণে স্থানান্তরিত করে এদের নাম রাখেন ক্রেক্স প্রাটেনসিস। বর্তমান দ্বিপদ নাম এসেছে প্রাচীন গ্রীক শব্দ থেকে। কর্ণ ক্রেক মধ্যম সাইজের রেল পাখি, ২৭–৩০ সেমি (১১–১২ ইঞ্চি) লম্বা এবং ডানার বিস্তৃতি ৪২–৫৩ সেমি (১৭–২১ ইঞ্চি)। পুরুষ পাখির ওজন গড়ে ১৬৫ গ্রাম (৫.৮ আউন্স) এবং স্ত্রী পাখির ওজন ১৪৫ গ্রাম (৫.১ আউন্স)। প্রাপ্তবয়স্ক পুরুষ পাখির মাথায় মুকুট থাকে। ব্রিটেন এবং আয়ারল্যান্ড থেকে শুরু করে ইউরোপ পেরিয়ে সাইবেরিয়ায় মধ্যভাগ পর্যন্ত কর্ন ক্রেক পাখিরা বাস করে। চীনের পশ্চিমাঞ্চলে কর্ন ক্রেক পাখি দেখতে পাওয়া যায়। শীতকালটা এরা আফ্রিকা মহাদেশে কাটায়। আফ্রিকায় অভিবাসনের সময়ে এরা দুটি রুট ব্যবহার করে। BirdLife International (২০১২)। "Crex crex"। IUCN Red List of Threatened Species। IUCN। 2012: e.T22692543A38352465। ডিওআই:10.2305/IUCN.UK.2012-1.RLTS.T22692543A38352465.en। সংগ্রহের তারিখ ১ নভেম্বর ২০১৬।  উদ্ধৃতি ত্রুটি: <ref> ট্যাগ বৈধ নয়; Stone1894 নামের সূত্রটির জন্য কোন লেখা প্রদান করা হয়নি উইকিমিডিয়া কমন্সে ক্রেক্স ক্রেক্স সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Crex crex Corncrake ভিডিও, আলোকচিত্র ও ডাক, the Internet Bird Collection Crex crex in the Flickr: Field Guide Birds of the World Feathers of Corn crake (Crex crex) ওয়েব্যাক মেশিনে আর্কাইভকৃত ১৯ আগস্ট ২০১৮ তারিখে Upon Appleton House, to my Lord Fairfax by Andrew Marvell The Landrail by John Clare Corn crake species text in The Atlas of Southern African Birds {{{2}}} on Avibase {{{2}}} photo gallery at VIREO (Drexel University) Audio recordings of Corn crake on Xeno-canto.
প্রেমানন্দ দত্ত

প্রেমানন্দ দত্ত বাঙালী সশস্ত্র বিপ্লববাদী। জন্ম: চট্টগ্রাম। মৃত্যু: রাঁচি, ঝাড়খণ্ড। পিতা হরিশ চন্দ্র দত্ত ছিলেন ব্রাহ্মসমাজের আচার্য। প্রেমানন্দ চট্টগ্রাম বন্দরের প্রিভেনটিভ অফিসারের কাজ করতেন। দেশবন্ধু চিত্তরঞ্জনের আহবানে সাড়া দিয়ে চাকরি ছেড়ে অসহযোগ আন্দোলনে যোগ দেন এবং কারাবরণ করেন। চা বাগানে শ্রমিকদের ওপর অত্যাচারের প্রতিবাদে আসাম-বেঙ্গল রেলওয়ে কর্মচারীদের ঘোষিত ধর্মঘটে অংশ নিয়ে আবার জেলে যান। মাস্টারদা সূর্য সেনের অনুগামী ও বিপ্লবী অনন্ত সিংহ তার বন্ধু ছিলেন। চট্টগামের একই পাড়ায় তাদের বাড়ি ছিল। ১৯২৩ সালে তারা শারীরশিক্ষা ক্লাব গড়ে তোলেন যা ছিল গোপনে বিপ্লবী রাজনীতির চর্চাকেন্দ্র। মুলত অনন্ত সিংহের অনুপ্রেরণাতেই প্রেমানন্দ বিপ্লবী দলের বিভিন্ন গুরুত্বপূর্ণ কাজে অংশ নেন। অস্ত্রশস্ত্র প্রস্তুত ও নিরাপদ স্থানে রাখার ব্যবস্থা করতেন। চট্টগ্রামে বিপ্লবীদের ওপর নজর রাখার জন্যে ব্রিটিশ পুলিশের গোয়েন্দা সাব-ইন্সপেক্টর প্রফুল্ল রায় কুখ্যাত ছিল। এই ব্যক্তি অনন্ত সিংহকে গ্রেপ্তার করলে প্রেমানন্দ দত্ত প্রতিশোধ নিতে সচেষ্ট হন। প্রফুল্ল রায়ের সাথে বন্ধুত্ব করে চট্টগ্রাম পল্টনের মাঠে নির্জন জায়গায় নিয়ে ১৯২৪ এর ২৪শে মে তাকে গুলি করে হত্যা করেন। প্রফুল্ল মৃত্যুকালীন জবানবন্দীতে প্রেমানন্দের নাম বলে যায় এবং তিনি গ্রেপ্তার হন। ব্যারিস্টার যতীন্দ্রমোহন সেনগুপ্ত তার হয়ে মামলা লড়েন। মামলার প্রধান সাক্ষী রায়বাহাদুর সতীশ রায়কে সুকৌশলে জেরা করে, আইনি জটিলতার মারপ্যাঁচে ফেলে প্রেমানন্দ দত্তকে বেকসুর খালাস করেন যতীন্দ্রমোহন। হাইকোর্টে এপিলে গেলে সেখানেও নিরপরাধ প্রমাণিত হন তিনি। প্রফুল্ল রায় হত্যা মামলায় মুক্তি পেলেও অন্যায়ভাবে ১ নং বেঙ্গল অর্ডিন্যান্স এক্ট অনুসারে তাকে পুলিশ আবার গ্রেপ্তার করে জেলে পাঠায়। জেলে থাকার সময় তার মানসিক অবস্থার অবনতি ঘটে। তাকে রাঁচির মানসিক হসপিটালে পাঠানো হয়। সেখানেই এই বিপ্লবীর মৃত্যু হয়। প্রথম খন্ড, অনন্ত সিংহ (১৯৬৮)। অগ্নিগর্ভ চট্টগ্রাম। কলকাতা: বিদ্যোদয় লাইব্রেরি প্রা: লি:। পৃষ্ঠা ১৮৪।  Manasi Bhattacharya। Chittagong Summer 1930। HarperCollins publishers। পৃষ্ঠা Timeline।  প্রসাদ দাস মুখোপাধ্যায়, সূর্যসেন ও স্বাধীনতা সংগ্রাম (১৯৯৫)। চট্টগ্রাম সশস্ত্র বিপ্লবে দেশপ্রিয় যতীন্দ্রমোহনের ভূমিকা। বহরমপুর: সূর্যসেনা প্রকাশনী। পৃষ্ঠা ৭৪।  অনন্ত সিংহ (১৯৬৮)। অগ্নিগর্ভ চট্টগ্রাম প্রথম খন্ড। কলকাতা: বিদ্যোদয় লাইব্রেরী প্রা: লি:। পৃষ্ঠা ২১৫, ২১৬।  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩২০। আইএসবিএন 81-85626-65-0।
ইরাইথ্রুরা পিয়ালী

ফিজি প্যারোটফিঞ্চ, দ্বিপদ নাম ইরাইথ্রুরা পিয়ালী হচ্ছে এস্ট্রিল্ডিড ফিঞ্চের একটি প্রজাতি যারা ফিজির এন্ডেমিক পাখি। আগে একে লাল মাথা প্যারোটফিঞ্চের উপপ্রজাতি ভাবা হতো। এটি ছোট আকৃতির পাখি। গায়ের পালক সবুজ, মাথা এবং লেজের পালক লাল। এদের চঞ্চু গাঢ় ধূসর। এদেরকে জঙ্গলে এবং মুক্তস্থানে দেখতে পাওয়া যায়। এদের গণ নাম ইরাইথ্রুরা এসেছে প্রাচীন গ্রিক শব্দ ইরাইথ্রস (লাল) এবং অওরা(লেজ) থেকে। প্রথমদিকের ইংরেজি লেখায় এদেরকে ফিজিয়ান ফায়ার-টেল নামে উল্লেখ করা হতো। এরা ছোট আকারের ফিঞ্চ পাখি, লম্বায় ১০ সেমি (৩.৯ ইঞ্চি)। প্রাপ্ত বয়স্ক পাখির শরীর এবং ডানা উজ্জ্বল সবুজ, মাথা ও লেজ লাল। এরা দ্রুত উড়তে পারে। এরা উচ্চস্বরে ডাকে। এরা ফিজির এন্ডেমিক পাখি। ফিজির চারটি বৃহত্তম দ্বীপে এবং পশ্চিমের ক্ষুদ্র দ্বীপে এদের দেখতে পাওয়া যায়। "Erythrura pealii"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ইরাইথ্রুরা পিয়ালী সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Erythrura pealii
শাহ্ নেয়ামতুল্লাহ কলেজ

শাহ্ নেয়ামতুল্লাহ কলেজ বাংলাদেশের চাঁপাইনবাবগঞ্জ জেলার সদর উপজেলায় অবস্থিত একটি উচ্চ শিক্ষাপ্রতিষ্ঠান। কলেজটি ১৯৭৯ সালে প্রতিষ্ঠিত। কলেজটি চাঁপাইনবাবগঞ্জ জেলার বিখ্যাত ধর্মপ্রচারক শাহ্ নেয়ামতুল্লাহ এর নামে নামকরণ করা হয়েছে। শাহ্ নেয়ামতুল্লাহ কলেজ চাঁপাইনবাবগঞ্জ জেলার সদর উপজেলার বিশ্বরোড মোড়ে অবস্থিত। আম গবেষণা কেন্দ্র হতে এর দূরত্ব পূর্ব দিকে ২০০ গজ মাত্র। কলেজে মোট 5 টি ভবন আছে। 5 টি ভবনের একটি প্রশাসনিক ভবন হিসেবে ব্যবহৃত হয়। এছাড়াও শিক্ষার্থীদের আবাসিক সুবিধার জন্য 18 সিটের একটি হোষ্টেল আছে। হোস্টেলের জন্য আলাদা দুটি বাথরুম আছে এবং একটি রান্না ঘর আছে। বর্তমানে খেলাধুলার জন্য একটি সুন্দর মাঠ তৈরি করা হয়েছে। কলেজে রাজশাহী শিক্ষাবোর্ড এর অধীনে উচ্চ মাধ্যমিক পরীক্ষা দেওয়ার ব্যবস্থা আছে। জাতীয় বিশ্ববিদ্যালয় এর অধীনে ৩ বছর মেয়াদী ডিগ্রি পাস কোর্স এবং ৪ বছর মেয়াদী স্নাতক কোর্স এর ব্যবস্থাও আছে। এখানে উন্মুক্ত বিশ্ববিদ্যালয় এর অধীনে উচ্চ মাধ্যমিক ও ডিগ্রী পরীক্ষা দেওয়ার ও সুবিধা আছে। বিভাগের সহশিক্ষা কার্যক্রম নবাগত শিক্ষার্থীদের আনুষ্ঠানিকতার মধ্য দিয়ে বরন। প্রতি মাসে একবার সাধারণ ঙ্গান প্রতিযোগিতা অনুষ্ঠিত। প্রতি মাসে একবার বিতর্ক প্রতিযোগিতা অনুষ্ঠিত। বার্ষিক ক্রীড়া ও সাংস্কৃতিক প্রতিযোগিতা। বিভিন্ন জাতীয় দিবস উপলক্ষে র্্যালি, রচনা ও কবিতা আবৃত্তি প্রতিযোগিতা,উন্নুক্ত আলোচনায় অংশ গ্রহণ,দেয়াল পত্রিকা ও স্মরণিকা প্রকাশ। বাংলা নববর্ষ, বসন্ত উৎসব,রবীন্দ্র ও নজরুল জয়ন্তী উদ্‌যাপন। বনভোজন ও শিক্ষাসফরে শিক্ষার্থীদের অংশগ্রহণ। অভিভাবক সমাবেশ ও শিক্ষা বিষয়ক সেমিনারের আয়োজন। প্রতিদিন সেমিনার কক্ষে লেখাপড়া করার সুব্যবস্থা। কলেজের বিজ্ঞান ভবনের দোতলায় কম্পিউটার কেন্দ্র রয়েছে। কম্পিউটার বিভাগের ছাত্র/ছাত্রী ছাড়া ও সকল শিক্ষার্থীদের কম্পিউটার প্রশিক্ষণের ব্যবস্থা রয়েছে। শাহনেয়ামতুল্লাহ কলেজ ছাত্র ছাত্রী কল্যাণ ট্রাস্ট শাহনেয়ামতুল্লাহ কলেজে গরীব ও মেধাবী ছাত্র ছাত্রীদের শিক্ষার মান উন্নয়নে অত্র কলেজের নিজস্ব অর্থায়নে শাহনেয়ামতুল্লাহ কলেজ ছাত্র ছাত্রী কল্যাণ ট্রাস্ট নামে একটি কল্যাণ তহবিল চালু আছে। প্রতি বছর এই ট্রাস্ট হতে কলেজের গরীব ও মেধাবী ছাত্র ছাত্রীদের আর্থিক সহায়তা প্রদান করা হয়। "Institute Basic Info"। Education Management Information System। Directorate of Secondary And Higher Education। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।
করুণ নায়ার

করুণ কালাধরন নায়ার (মালয়ালম: കരുൺ നായർ; জন্ম: ৬ ডিসেম্বর, ১৯৯১) রাজস্থানের যোধপুর এলাকায় জন্মগ্রহণকারী প্রথিতযশা ভারতীয় ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করছেন করুণ নায়ার। দলে তিনি মূলতঃ মাঝারি সারির ডানহাতি ব্যাটসম্যান। এছাড়াও দলের প্রয়োজনে ডানহাতে অফ ব্রেক বোলিং করে থাকেন। ঘরোয়া ক্রিকেটে রয়্যাল চ্যালেঞ্জার্স ব্যাঙ্গালুরু, রাজস্থান রয়্যালসসহ দিল্লি ডেয়ারডেভিলসের পক্ষে খেলছেন। টেস্ট ক্রিকেটের ইতিহাসে নিজস্ব প্রথম শতককে ত্রি-শতকে রূপান্তরকরণের ক্ষেত্রে তৃতীয় খেলোয়াড়ের মর্যাদা লাভ করেছেন তিনি। ১১ জুন, ২০১৬ তারিখে স্বাগতিক জিম্বাবুয়ের বিপক্ষে হারারে স্পোর্টস ক্লাব মাঠে একদিনের আন্তর্জাতিকে অভিষেক ঘটে তার। এরপর ২৬ নভেম্বর, ২০১৬ তারিখে মোহালিতে সফরকারী ইংল্যান্ডের বিপক্ষে তার টেস্ট অভিষেক হয়। সিরিজের চূড়ান্ত টেস্টের প্রথম ইনিংসে ৩০৩* রান তুলে অপরাজিত থাকেন। এম. এ. চিদাম্বরম স্টেডিয়ামে ঐ খেলায় তার নিজস্ব দ্বিতীয় টেস্টে প্রথম শতরান। এতে ভারত দল ইনিংস ও ৭৫ রানের বিশাল ব্যবধানে জয় পায়। বীরেন্দ্র শেওয়াগের পর দ্বিতীয় ভারতীয় ব্যাটসম্যান হিসেবে তিনি এ কীর্তিগাঁথা রচনা করেন। "Karun Nair - Delhi Daredevils player - IPLT20.com"। IPLT20। ২০১৬-১২-২২ তারিখে মূল থেকে আর্কাইভ করা। সংগ্রহের তারিখ ২০১৬-১২-১৯।  "India tour of Zimbabwe, 1st ODI: Zimbabwe v India at Harare, Jun 11, 2016"। ESPN Cricinfo। সংগ্রহের তারিখ ১১ জুন ২০১৬।  "England bat first; Rahul injured, Nair handed debut"। ESPN Cricinfo। সংগ্রহের তারিখ ২৬ নভেম্বর ২০১৬।  "Karun Nair smashes sensational triple ton to put India on top in Chennai Test"। Hindustan Times। সংগ্রহের তারিখ ১৯ ডিসেম্বর ২০১৬।  "Nair joins Sehwag in India's 300 club"। ESPNcricinfo। সংগ্রহের তারিখ ১৯ ডিসেম্বর ২০১৬।  গারফিল্ড সোবার্স টেস্ট ক্রিকেটে ত্রি-শতকের তালিকা ২০১৬-১৭ ইংল্যান্ড ক্রিকেট দলের ভারত সফর ইএসপিএনক্রিকইনফোতে করুণ নায়ার (ইংরেজি) ক্রিকেটআর্কাইভে করুণ নায়ার (সদস্যতা প্রয়োজনীয়) (ইংরেজি) Karun Nair's profile page on Wisden Cricbuzz
উইলি ওয়াগটেইল

উইলি ওয়াগটেইল, দ্বিপদ নাম Rhipidura leucophrys, প্যাসারিন জাতের পাখি, অস্ট্রেলিয়া, নিউ গায়ানা, সলোমন দ্বীপপুঞ্জ, বিসমার্ক আর্কিপেলাগো এবং ইন্দোনেশিয়ার পূর্বাংশের নেটিভ পাখি। এসব এলাকায় এদের সচরাচর দেখতে পাওয়া যায়। উইলি ওয়াগটেইলের তিনটি উপপ্রজাতির সন্ধান পাওয়া গেছে। ইংরেজ পক্ষীবিদ জন ল্যাথাম ১৮০১ সালে সর্বপ্রথম উইলি ওয়াগটেইল কে বর্ণনা করে টারডাস লিউকোফ্রাইস নামে। লিউকোফ্রাইস এসেছে প্রাচীন গ্রীক লিউকস (সাদা) এবং ওফ্রাইস (ভ্রু) থেকে। এদের বর্তমান গণ নাম এসেছে গ্রীক আরহিপিস (পাখা) এবং অওরা (লেজ) থেকে। প্রাপ্তবয়স্ক ওয়াগটেইল লম্বায় ১৯–২১.৫ সেমি (৭.৫–৮.৫ ইঞ্চি), ডানার বিস্তৃতি ১৭–২৪ সেমি (৬.৭–৯.৪ ইঞ্চি), ওজন ০.৬-০.৮৬ আউন্স এবং লেজের দৈর্ঘ্য ১০–১১ সেমি (৩.৯–৪.৩ ইঞ্চি)। এদের চঞ্চুর দৈর্ঘ্য ১.৬৪–১.৯৩ সেমি (০.৬৫–০.৭৬ ইঞ্চি), মাথার দিকে হুকের মত বাঁকানো। অন্যান্য ফ্যানটেইল পাখির তুলনায় এদের পা লম্বা। চঞ্চু, পা উভয়ই কালো এবং চোখের আইরিশ গাঢ় বাদামী। পুরুষ এবং স্ত্রী পাখি দেখতে একই রকম। উইলি ওয়াগটেইল পাখিদের দেখতে পাওয়া যায় অস্ট্রেলিয়া, নিউ গায়ানা, সলোমন দ্বীপপুঞ্জ, বিসমার্ক আর্কিপেলাগো এবং ইন্দোনেশিয়ার পূর্বাংশে। বাসার জন্য এরা ঘন জঙ্গল এড়িয়ে চলে যেমন রেইন ফরেস্ট। অর্ধ উন্মুক্ত জঙ্গল অথবা ঘাসের রাজ্যের পাশের গাছে এরা বাসা তৈরী করে যেখানে আদ্রভূমি অথবা জলের উপস্থিতি আছে। "Rhipidura leucophrys"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে উইলি ওয়াগটেইল সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Rhipidura leucophrys Species information on Avibase Videos, photos & sounds ওয়েব্যাক মেশিনে আর্কাইভকৃত ১৫ এপ্রিল ২০১১ তারিখে – Internet Bird Collection প্রবেশদ্বার:  পাখি
ক্লেপটরনিস মার্চেই

সোনালী সাদা চোখ, দ্বিপদ নাম ক্লেপটরনিস মার্চেই হচ্ছে সাদা চোখ পাখি পরিবার যোস্টেরোপিডি পরিবারের একটি প্রজাতি। এরা ক্লেপটরনিস গণের একমাত্র প্রজাতি। এরা সাইপেন এবং আগুইজান দ্বীপে সীমাবদ্ধ। এরা একগামী এবং স্ত্রী পাখি বাসা বাঁধার পরে দুটি ডিম পাড়ে। একদসময় এদেরকে গোল্ডেন হানিইটার (সোনালী মধুখাদক) বলা হতো কারণ এদেরকে হানিইটার হিসেবে বিবেচনা করা হতো। এদের জেনেরিক নাম ক্লেপটরনিস এসেছে গ্রীক শব্দ ক্লেপটেস (ডাকাত/চোর) এবং অর্নিস (একটি পাখি) থেকে। এদেরকে ডাকু পাখি বলার সুনির্দিষ্ট কোন কারণ নেই। তবে মারিয়ানা দ্বীপের নাম প্রাচীন ফরাসি ভাষায় চলেস লিয়েস দেস ভোলিউরস (ডাকাতের দ্বীপ)। প্রজাতি নাম মার্চেই এসেছে ফরাসি অভিযাত্রী এবং লেখক এন্টোইন আলফ্রেদ মার্চে'র নামানুসারে যিনি প্রকৃত নমুনা বিশ্লেষণ করেন। অন্যান্য সাদা চোখ পাখিদের তুলনায় সোনালী সাদা চোখের পাখিদের পার্থক্য হচ্ছে এদের চোখ বড় এবং প্রাথমিক ডানার পাখনা। এরা বড় সাদা চোখের পাখি, লম্বায় ১৪ সেমি (৫.৫ ইঞ্চি) এবং ওজনের ২০ গ্রাম। পাখিভেদে এদের ডাকের তারতম্য হয়। গোল্ডেন হোয়াইট আই প্রশান্ত মহাসাগরের পশ্চিমাংশে অবস্থির নর্দান মারিয়ানা আইল্যান্ডের এন্ডেমিক পাখি। এরা প্রাকৃতিক পরিবেশে এবং মনুষ্য নির্মিত স্থাপনায় বাসা করে থাকে। "Cleptornis marchei"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Slikas, Beth; Jones, Isaac B.; Derrickson, Scott R.; Fleischer, Robert C. (২০০০)। "Phylogenetic relationships of Micronesian white-eyes based on mitochondrial sequence data" (PDF)। Auk। 117 (2): 355–365। জেস্টোর 4089717। ডিওআই:10.2307/4089717। সংগ্রহের তারিখ ২৭ জানুয়ারি ২০১৬।  (ফরাসি) Oustalet, E. (1889). Note sur la faune ornithologique des Res Mariannes. Le Naturaliste 3(64): 260. উইকিমিডিয়া কমন্সে Cleptornis marchei সম্পর্কিত মিডিয়া দেখুন। উইকিপ্রজাতিতেCleptornis marchei সম্পর্কিত তথ্য।
পল অ্যাডামস

পল রিগ্যান অ্যাডামস (ইংরেজি: Paul Adams; জন্ম: ২০ জানুয়ারি, ১৯৭৭) কেপ টাউনে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। চায়নাম্যান বোলার হিসেবে দক্ষিণ আফ্রিকার পক্ষে আন্তর্জাতিক ক্রিকেটে অংশ নেন। ১৯৯০-এর দশকে জাতীয় দলের বিচ্ছুরণে প্রভূতঃ ভূমিকা রাখেন। পাশাপাশি প্রথম-শ্রেণীর ক্রিকেটে ৪১২ উইকেট দখল করেন পল অ্যাডামস। ১৯৯৬-৯৭ মৌসুমে পল অ্যাডামস টেস্টে ৬/৫৫ পেয়েছিলেন। তার পূর্বে ছয় বা ততোধিক উইকেট লাভের ক্ষেত্রে ইনিংসে দক্ষিণ আফ্রিকান স্পিনারদের মধ্যে ১৯৬৩-৬৪ মৌসুমে স্বাগতিক নিউজিল্যান্ডের বিপক্ষে ডেভিড পিথে ৬/৫৮ ও ১৯৫৬-৫৭ মৌসুমে হিউ টেফিল্ড ৬/৭৮ পেয়ে এ সাফল্য অর্জন করেছিলেন। অ্যাডামসের বোলিং ভঙ্গীমা খুবই উচ্চমানের আন-অর্থোডক্স পর্যায়ের। বিখ্যাত ইংরেজ অধিনায়ক মাইক গ্যাটিং এ ধরনের বোলিংকে ‘ব্লেন্ডারের মধ্যে থাকা ঘূর্ণায়মান ব্যাঙের’ সাথে তুলনা করেছিলেন। তাস্বত্ত্বেও তার এ বোলিং ভঙ্গীমা বৈশ্বিক ব্যাটসম্যানদেরকে বেশ আশ্চর্যান্বিত করেছিল। খুব শীঘ্রই অস্ট্রেলীয়রা তার বলের বৈচিত্রতায় দিশেহারা হয়ে পড়ে। পরবর্তীতে তার বোলিং বেশ অকার্যকর হতে থাকে। ডিসেম্বর, ২০০৬ সালে তাকে পুনরায় টেস্ট দলে অন্তর্ভুক্ত করা হয়। কিন্তু ভারতের বিপক্ষে সিরিজের প্রথম টেস্টের পরই বাদ দেয়া হয়। তিনি বলকে বামহাতের দুই আঙ্গুল - বৃদ্ধাঙ্গুলী ও কনিষ্ঠায় নিয়ে অদ্ভুতভাবে বোলিং করতেন। সর্বশেষ টেস্ট খেলার চার বছর ও একদিনের আন্তর্জাতিক খেলার পাঁচ বছর পর ২ অক্টোবর, ২০০৮ তারিখে পেশাদার ক্রিকেট থেকে অবসরের কথা ঘোষণা করেন। ২০১২-১৩ মৌসুমে তিনি কেপ কোবরাস ক্রিকেট দলের কোচের দায়িত্বে ছিলেন। Manthorp, Neil। "Player Profile: Paul Adams"। CricInfo। সংগ্রহের তারিখ ২০০৯-০৮-০২।  গ্যারি কার্স্টেন আইসিসি পুরস্কার দক্ষিণ আফ্রিকা জাতীয় ক্রিকেট দল টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ক্রিকেটআর্কাইভে পল অ্যাডামস (সদস্যতা প্রয়োজনীয়) (ইংরেজি) ইএসপিএনক্রিকইনফোতে পল অ্যাডামস (ইংরেজি)
গাসান হামদান

গাসান হামদান একজন ইরাকি কবি। তিনি একজন জ্ঞানী ব্যক্তিও বটে। কবি এবং অনুবাদক হিসেবে তিনি বিখ্যাত। তিনি অনেক বিখ্যাত কবিদের কবিতা অনুবাদ করেছেন। যেমনঃ রুমি, ফারুগ ফারোখ্‌জদ, সোহরাব সেপারি এবং আহমদ শাম্লো। এসব কবিদের কবিতা তিনি আরবি ভাষায় অনুবাদ করেছেন। আবু নুয়াস "Iran Daily - Arts & Culture - 07/24/05"। ২১ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৬।
ফাদিল আস-সুলতানি

ফাদিল আস-সুলতানি ( জন্ম ১৯৪৮, হেল্লা, মেসোপটেমিয়া) একজন ইরাকি কবি। তিনি Asharq Al-Awsat এর সাহিত্য সম্পাদক হিসেবে দায়িত্ব পালন করেছেন। এছাড়া তিনি অনুবাদক হিসেবেও বিখ্যাত। তিনি আরবি সাহিত্যকে অনুবাদকর্মের মাধ্যমে সমৃদ্ধ করার প্রয়াস করেছিলেন। তিনি বেশ কিছু বিখ্যাত লেখকের লেখা আরবিতে অনুবাদ করেছেন। যেমনঃ Toni Morrison এবং R. F. Thomas। Singing Iraq: poetry by Fadhil Assultani, OpenDemocracy.net Muḥsin Jāsim Mūsawī (২০০৬)। Reading Iraq: culture and power and conflict। I.B.Tauris। পৃষ্ঠা 81–82। আইএসবিএন 978-1-84511-070-3। সংগ্রহের তারিখ ৪ জুন ২০১১।  Fadhil Assultani ওয়েব্যাক মেশিনে আর্কাইভকৃত ১৮ জুন ২০১৬ তারিখে, Voices Education Project. Assultani, Fadhil (জুন ১২, ২০০৩)। "Seismic Shift"। National Review Online। সংগ্রহের তারিখ জুন ৪, ২০১১।  Listen to Fadhil Assultani reading, British Library recording, 21 February 2011.
রাহু

রাহু (প্রতীক: ), হিন্দু জ্যোতিষশাস্ত্র অনুসারে স্বরভানু নামক এক অসুরের কর্তিত মুন্ড, যে গ্রহণের সময় সূর্য বা চন্দ্রকে গ্রাস করে। একে আটটি শ্যামবর্ণ ঘোড়ায় টানা রথে আরূঢ় স্কন্ধহীন সর্পরূপে চিত্রিত করা হয়। বৈদিক জ্যোতিষশাস্ত্রে, একে নবগ্রহের মধ্যে একটি স্থান দেওয়া হয়েছে। দিবাভাগে রাহুকাল নামক মুহূর্তকে (২৪ মিনিট) অশুভ বলে গণ্য করা হয়। পুরাণ অনুসারে, সমুদ্র মন্থনের সময় রাহু (স্বরভানু) নামক এক অসুর লুকিয়ে দিব্য অমৃতের কয়েক ফোঁটা পান করে। সূর্য্য ও চন্দ্রদেব তাকে চিনতে পেরে মোহিনী অবতাররূপী ভগবান বিষ্ণুকে জানায়। তৎক্ষণাৎ,অমৃত গলাধঃকরণের পূর্বেই বিষ্ণু আপন সুদর্শন চক্রের মাধ্যমে রাহুর ধড় থেকে মুন্ড ছিন্ন করে দেন। অমৃত পানের জন্য মুন্ডটি অমরত্ব লাভ করে এবং এভাবেই রাহু গ্রহটির উৎপত্তি হয়; বাকী মুন্ডহীন দেহটির নাম হয় কেতু। সূর্য্য ও চন্দ্রের প্রতি বিদ্বেষের কারণে বছরের নির্দিষ্ট সময় অন্তর রাহু এদেরকে গ্রাস (গ্রহণ) করে ফেলে। কিন্তু এই গ্রহণের পর সূর্য্য ও চন্দ্র রাহুর কাটা গ্রীবা থেকে আবার বেরিয়ে আসে। বৌদ্ধ সুত্র পিটকের সংযুক্ত নিকায়ের, (দেবপুত্র সংযুক্ত নিকায়) সূর্য সুত্র এবং চন্দ্র সুত্র অনুসারে, রাহু সূর্য্য ও চন্দ্রকে গ্রাস (গ্রহণ) করলে সূর্য্য ও চন্দ্র বুদ্ধের স্তোত্র পাঠ করে রাহুর কবল থেকে আবার বেরিয়ে আসে। এরপর রাহুর প্রতি জিজ্ঞাসিত হলে কেন সে সূর্য এবং চন্দ্রকে ছেড়ে দেয়, রাহু উত্তর দেয় চন্দ্র এবং সূর্য বুদ্ধের প্রতি মুক্তি লাভের জন্য প্রার্থনা করে, এবং যদি রাহু চন্দ্র এবং সূর্যকে ছেড়ে না দিত তাহলে বুদ্ধের শীল তেজের প্রভাবে রাহুর মস্তক সাতটি টুকরাতে বিভাজিত হয়ে যেত। এজন্য এই স্তোত্রকে বৌদ্ধ সাহিত্যে সুরক্ষা স্তোত্রের মর্যাদা দেওয়া হয়েছে। ভারতীয় জ্যোতিষ অনুসারে, রাহু ও কেতু সূর্য এবং চন্দ্রের পরিক্রমণ পথে ঘুরতে থাকা দুটি বিন্দু যারা পৃথিবীর সাপেক্ষে একে অপরের বিপরীত দিকে (১৮০ ডিগ্রী) অবস্থিত। এই গ্রহদুটি যেহেতু কোন মহাজাগতিক বস্তু নয়, তাই এদেরকে ছায়া গ্রহ বলা হয়। মহাকাশে সূর্য ও চন্দ্রের পরিক্রমণ পথ অনুযায়ী রাহু ও কেতুর স্থিতিও পরিবর্তিত হয়। পূর্ণিমার সময়ে চাঁদ যদি রাহু (অথবা কেতু) বিন্দুতে থাকে, তবে পৃথিবীর ছায়া পড়ায় চন্দ্রগ্রহণ ঘটে; কেননা পূর্ণিমার সময় চাঁদ ও সূর্য পরস্পরের বিপরীতে অবস্থান করে। পাশ্চাত্য বিজ্ঞানে, রাহু ও কেতুকে যথাক্রমে উত্তর ও দক্ষিণ লুনারনোড বলা হয়ে থাকে। Rahu with consort Karali Phra Rahu in Thailand কেতু কীর্তিমুখ স্বরভানু Gopal, Madan (১৯৯০)। K.S. Gautam, সম্পাদক। India through the ages। Publication Division, Ministry of Information and Broadcasting, Government of India। পৃষ্ঠা 77।  Candima Sutta "Suriya Sutta: The Sun Deity's Prayer for Protection"। www.accesstoinsight.org। সংগ্রহের তারিখ ২০২২-০৬-০২।  Access to Insight; see the summary in the Devaputta-samyutta section উইকিমিডিয়া কমন্সে রাহু সংক্রান্ত মিডিয়া রয়েছে।
কেতু

কেতু (সংস্কৃত: केतु, উচ্চারণ: Ketú; প্রতীক: ), হিন্দু জ্যোতিষ অনুসারে, এটি একটি অবরোহী লুনার নোড। পুরাণ অনুসারে, ইহা স্বরভানু নামক এক অসুরের কর্তিত ধড়; সমুদ্র মন্থনের সময় ভগবান বিষ্ণু আপন সুদর্শন চক্রের মাধ্যমে এর মুন্ড ছিন্ন করে দেন। বৈদিক জ্যোতিষশাস্ত্রে, একে নবগ্রহের মধ্যে একটি স্থান দেওয়া হয়েছে। এটি একটি ছায়া গ্রহ। হিন্দু পুরাণ অনুসারে, সমুদ্র মন্থনের সময় রাহু (স্বরভানু) নামক এক অসুর লুকিয়ে দিব্য অমৃতের কয়েক ফোঁটা পান করে। সূর্য্য ও চন্দ্রদেব তাকে চিনতে পেরে মোহিনী অবতাররূপী ভগবান বিষ্ণুকে জানায়। তৎক্ষণাৎ,অমৃত গলাধঃকরণের পূর্বেই বিষ্ণু আপন সুদর্শন চক্রের মাধ্যমে রাহুর ধড় থেকে মুন্ড ছিন্ন করে দেন। অমৃত পানের জন্য মুন্ডটি অমরত্ব লাভ করে এবং এভাবেই রাহু গ্রহটির উৎপত্তি হয়; বাকী মুন্ডহীন দেহটির নাম হয় কেতু। সূর্য্য ও চন্দ্রের প্রতি বিদ্বেষের কারণে বছরের নির্দিষ্ট সময় অন্তর রাহু এদেরকে গ্রাস (গ্রহণ) করে ফেলে। কিন্তু এই গ্রহণের পর সূর্য্য ও চন্দ্র রাহুর কাটা গ্রীবা থেকে আবার বেরিয়ে আসে। ভারতীয় জ্যোতিষ অনুসারে, রাহু ও কেতু সূর্য এবং চন্দ্রের পরিক্রমণ পথে ঘুরতে থাকা দুটি বিন্দু যারা পৃথিবীর সাপেক্ষে একে অপরের বিপরীত দিকে (১৮০ ডিগ্রী) অবস্থিত। এই গ্রহদুটি যেহেতু কোন মহাজাগতিক বস্তু নয়, তাই এদেরকে ছায়া গ্রহ বলা হয়। মহাকাশে সূর্য ও চন্দ্রের পরিক্রমণ পথ অনুযায়ী রাহু ও কেতুর স্থিতিও পরিবর্তিত হয়। পূর্ণিমার সময়ে চাঁদ যদি রাহু (অথবা কেতু) বিন্দুতে থাকে, তবে পৃথিবীর ছায়া পড়ায় চন্দ্রগ্রহণ ঘটে; কেননা পূর্ণিমার সময় চাঁদ ও সূর্য পরস্পরের বিপরীতে অবস্থান করে। পাশ্চাত্য বিজ্ঞানে, রাহু ও কেতুকে যথাক্রমে উত্তর ও দক্ষিণ লুনারনোড বলা হয়ে থাকে। এই গ্রহ তর্ক, বুদ্ধি, জ্ঞান, বৈরাগ্য, অন্তর্দৃষ্টি, সহমর্মিতা,প্রক্ষোভ ও অন্যান্য মানবীয় গুণের কারক। কেতু মানবশরীরে অগ্নিতত্ত্বের প্রতিনিধিত্ব করে। ইহা তিনটি নক্ষত্রের অধিপতি, যথা: অশ্বিনী, মঘা ও মূল নক্ষত্র।ইহা রাহু গ্রহের সাথে মিলিতভাবে জাতকের জন্ম-কুন্ডলীতে কালসর্প যোগের প্রাদুর্ভাব ঘটায়। রাহু কীর্তিমুখ স্বরভানু [১] "সংরক্ষণাগারভুক্ত অনুলিপি"। ২০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৬।  উইকিমিডিয়া কমন্সে কেতু সংক্রান্ত মিডিয়া রয়েছে। টেমপ্লেট:Hindu astrology
রাজীব সূরি

ডঃ রাজীব সূরি নোকিয়ার প্রধান নির্বাহী কর্মকর্তা। ২০১৪ তে তার বর্তমান পদের আগে তিনি ছিলেন নোকিয়া সলিউসন এবং নেটওয়ার্ক এর প্রধান নির্বাহী কর্মকর্তা। এবং তিনি এই পদে আসীন ছিলেন ২০০৯ থেকে, এবং নোকিয়া এর বিভিন্ন পদে ছিলেন ১৯৯৫ থেকে। তিনি মনিপাল ইন্সিটিউট অফ টেকনোলজির স্নাতক। নোকিয়াতে যুক্ত হওয়ার আগে তিনি ভারত ও নাইজেরিয়ার বিভিন্ন সংস্থার যুক্ত ছিলেন। "Rajeev Suri CEO, CV - Nokia" (পিডিএফ)। Nokia.com। ১০ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ ডিসেম্বর ২০১৬।
বল্ড ঈগল

বল্ড ঈগল দ্বিপদ নাম হেলিয়াইটাস লিউকোসেফালাস হচ্ছে উত্তর আমেরিকার শিকারী পাখি। এটা সমুদ্র ঈগল। এর দুটি উপপ্রজাতি আছে। এদের বসবাসের সীমানা কানাডার বেশিরভাগ অংশ, আলাস্কা, যুক্তরাষ্ট্রের সম্পূর্ণ অংশ এবং মেক্সিকোর উত্তরাঞ্চল। এদেরকে বিশালাকারের উন্মুক্ত জলাধারের পাশে দেখা যায় যেখানে পর্যাপ্ত খাবারের সরবরাহ আছে এবং বাসার জন্য পুরাতন বড় গাছ আছে। এদের প্রধান খাদ্য মাছ। উড়ন্ত অবস্থায় এরা পানি থেকে নখের সাহায্যে মাছ শিকার করে। Bald eagle A recording of a bald eagle at Yellowstone National Park এই ফাইলটি শুনতে অসুবিধা হচ্ছে? মিডিয়া সাহায্য দেখুন। এরা প্রাণীজগতের কর্ডাটা পর্বের পক্ষী বর্গের সদস্য। এদের গণ নাম হেলিয়াটাস এবং প্রজাতি নাম লিউকোসেফালাস। হেলিয়াটাস এসেছে গ্রিক হেলিয়ায়েটোস থেকে যার অর্থ সমুদ্র ঈগল এবং লিউকোসেফালাস লাতিন শব্দ যা এসেছে গ্রিক থেকে অর্থ সাদা মাথা। লিনিয়াস তার সিস্টেমা ন্যাচারাই গ্রন্থে এদেরকে ফ্যাল্কো লিউকোসেফালাস নামে উল্লেখ করেন। প্রাপ্ত বয়স্ক পাখির পালকের রঙ গাঢ় বাদামী এবং মাথা ও লেজ সাদা। এদের লেজ দীর্ঘ। পুরুষ ও স্ত্রী ঈগলের পালকের বর্ণ একই রকম তবে স্ত্রী পাখি পুরুষের তুলনায় ২৫% বড়। এদের চঞ্চু, পা এবং আইরিশ উজ্জ্বল হলুদ। পা পালকহীন, আঙুল শক্ত এবং বড় নখরযুক্ত। শিকারের দুর্বল অংশ বিদ্ধ করতে এরা এই নখ ব্যবহার করে থাকে। এরা উত্তর আমেরিকার পাখিদের মধ্যে সব থেকে বড় বাসা তৈরী করে এবং প্রাণীজগতের সকল প্রাণীদের মধ্যে এরাই সব থেকে বড় গাছের উপর পাখির বাসা (ট্রি নেস্ট) তৈরী করে। এদের বাসার গভীরত ৪ মি (১৩ ফু), প্রশস্ততা ২.৫ মি (৮.২ ফু), এবং ওজনে ১ টন (১.১ শর্ট টন)। চার থেকে পাঁচ বছর বয়সে এরা যৌন সক্ষমতা অর্জন করে। যে কোন আমেরিকান জলাভূমি যেমন সমুদ্র উপকূল, নদী, বৃহৎ জলাধার অথবা মার্শেস কিংবা বৃহতাকারের খোলা জলের উৎসের কাছে এদের দেখা যায় যেখানে মাছের প্রাচুর্য আছে। গবেষণায় দেখা গেছে বল্ড ঈগলের বাসস্থান থেকে জলের আধার ১১ কিমি (৬.৮ মা) এর বেশি। এরা বড় পুরাতন গাছ বসার এবং বাসা তৈরী করার জন্য পছন্দ করে। এদের বাসা মাটি থেকে খুব উচুতে থাকে না, তবে কমপক্ষে ৬ মি (২০ ফু) উঁচু থাকে।এদের বাসার আকার হয় বিশাল। সব থেকে বড় বাসার সন্ধান পাওয়া গেছে ১৯৬৩ সালে ফ্লোরিডায়, পরিমাপে দেখা এছে ১০ ফু (৩.০ মি) চওড়া এবং ১০ ফু (৩.০ মি) গভীর। Museum specimen - Florida, USA "Haliaeetus leucocephalus Linnaeus 1766 (bald eagle)"। PBDB।  BirdLife International (২০১৬)। "Haliaeetus leucocephalus"। IUCN Red List of Threatened Species (ইংরেজি ভাষায়)। আইইউসিএন। 2016: e.T22695144A93492523। ডিওআই:10.2305/IUCN.UK.2016-3.RLTS.T22695144A93492523.en । সংগ্রহের তারিখ ২৮ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Largest bird's nest"। Guinnessworldrecords.com। সংগ্রহের তারিখ ২০১৩-১০-০৫।  উইকিমিডিয়া কমন্স সংক্রান্ত মিডিয়া রয়েছে: Haliaeetus leucocephalus (বিষয়শ্রেণী) উইকিপ্রজাতিতে-এ বিষয় সম্পর্কিত তথ্য রয়েছে: the bald eagle The National Eagle Center American Bald Eagle Foundation American Bald Eagle Information ওয়েব্যাক মেশিনে আর্কাইভকৃত ১৬ জানুয়ারি ২০০৯ তারিখে Bald eagle bird sound - Florida Museum of Natural History Bald eagle ভিডিও, আলোকচিত্র ও ডাক, the Internet Bird Collection Bald eagle photo gallery at VIREO (Drexel University) Photo field guide on Flickr 100+ Bald Eagles ওয়েব্যাক মেশিনে আর্কাইভকৃত ২৩ নভেম্বর ২০১৭ তারিখে